शहर के पिकनिक स्पॉट पर कैमरों की रहेगी नजर
एकसे तीन जनवरी तक शहर के सभी प्रमुख पिकनिक स्पॉट की वीडियो रिकॉर्डिंग होगी। नववर्ष पर पिकनिक स्पॉट पर लोगों की होने वाली भीड़ के मद्देनजर उपायुक्त कार्यालय सभागार में सुरक्षा व्यवस्था की समीक्षा बैठक में उपायुक्त डॉ. अमिताभ कौशल ने यह निर्देश दिया। बैठक में डीसी ने कहा कि शहर के बड़े पिकनिक स्पॉट पर दो-तीन वीडियो कैमरा लगाया जाएगा।
यहां रहेगा कैमरा
जुबिलीपार्क, डिमना लेक, सोनारी दोमुहानी, टेल्को हुडको पार्क, टेल्को थीम पार्क, कदमा भाटिया पार्क, जादूगोडा़ रंकिणी मंदिर के समीप, नरवा पहाड़, पोटका हाथीखेदा मंदिर
बैठक में ये थे उपस्थित
एसएसपीअनूप टी मैथ्यू, सिटी एसपी चंदन झा, एडीएम बालकिशुन मुंडा, एसडीओ आलोक कुमार, डीटीओ संजय पीएम कुजूर, जमशेदपुर अक्षेस के विशेष पदाधिकारी दीपक सहाय, मानगो अक्षेस के विशेष पदाधिकारी जेपी यादव, ट्रैफिक डीएसपी विवेकानंद ठाकुर, डीएसपी अनिमेश नथानी, डीएसपी बीएन सिंह, डीएसपी केएन मिश्रा।
लाउडस्पीकर बजाने शराब के सेवन पर
पाबंदी, पकड़ाए तो देना होगा जुर्माना
पिकनिकस्पॉट पर लाउडस्पीकर बजाने और शराब के सेवन पर पाबंदी होगी। हर स्पॉट पर दंडाधिकारी के साथ पुलिस के जवान तैनात रहेंगे। शराब पीने और हंगामा करने वालों को गिरफ्तार कर थाना लाने के लिए मिनी बस की व्यवस्था की गई है। डीसी ने यातायात पुलिस परिवहन विभाग को लाउडस्पीकर लगे वाहन को जब्त करने और उसके सवार से जुर्माना वसूलने का आदेश दिया है। उत्पाद विभाग के अधिकारियों को आदेश लाइसेंसी शराब की दुकान, बार क्लब तय समय में बंद कराने का आदेश दिया है। उत्पाद विभाग यातायात पुलिस की टीम ब्रेथ एनलाइजर के साथ सड़कों पर जांच करेगी। शराब पीकर वाहन चलाने वालों से उत्पाद अधिनियम मोटर वाहन अधिनियम के तहत जुर्माना वसूला जाएगा।
आज से चार दिन भारी वाहनों की नो इंट्री
नएसाल की पूर्व संध्या पर शहर में होने वाले भीड़-भाड़ को देखते हुए प्रशासन ने यातायात व्यवस्था में बदलाव किया है। 31 दिसंबर की शाम पांच बजे से रात दो बजे तक शहर में भारी मालवाहक वाहनों के प्रवेश पर प्रतिबंध रहेगा। शहर के अंदर भी भारी मालवाहक वाहनों के परिचालन पर रोक रहेगी। एक जनवरी से तीन जनवरी तक सुबह सात बजे से रात 11 बजे तक शहर में भारी वाहनों के प्रवेश पर रोक रहेगी।
bho_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva